**Kis Karácsony – Nagy karácsony**

Folytathatnám a gyerekkoromból ismert ének sorait , mindenki ismeri.

Ez a karácsony úgyis emlékezetes marad ,nemcsak az én életemben , hanem

mindannyiunkéban.

Írom a karácsonyi üdvözleteket , persze e mail-en ,kerülve a sorban állást,a

postai utat,hogy kerüljem a személyes kapcsolatot, az érintést.

Számomra a karácsony , az ajándékok, a szavak, illatok, a fa fényei mellett,

pontosan az ölelésről szólnak.

Egyik kedves amerikai filmemben azt mondják, a nehéz helyzetekben egy puszi

meg egy ölelés mindent megold.

A fizikai kontakt , kifejezi mindazt ,amit a másik iránt érzünk és az ölelő karok,

elviselhetővé teszik a még reménytelennek látszó helyzetet is.

Idén ez kimarad vagy nagyon szűkös környezetünkre korlátozódik és nem úgy,

ahogyan eddig történt,bár tudjuk a család az első és az utolsó,de a

távolságtartás most mindennél fontosabb.

Már az utcán is hordjuk a maszkot , pláne tetézve napszemüveggel , még a

celebek sem felismerhetők,pedig lehet ,hogy szeretnék.

Rendben, majd túl leszünk ezen is , mint sok más mindenen életünk során

és nem tehetünk egyebet , várunk.

Na ,ez az ,ami nekem nehezen megy. Sorban állni és várni nem igazán tudok

és nem is akarok. Most tanulom ezt a két képességet ,melyek szorosan

kapcsolódnak egymáshoz. Tegnapi élményeim után , mondhatom van még mit

fejlődnöm, e téren is.

Már sokszor beszéltünk arról, hogy a COVID megtanít minket jó pár dologra,

melyek megváltoztatják a mindennapjainkat,nem is ragozom tovább.

Mit kezdjünk ezekkel ünneplés idején , amikor szinte minden családnál

megvannak a hagyományok , bevált és rögzült szokások, mert mi „így szoktuk

csinálni”. Jól vagy kevésbé jól , teljesen mindegy , ezt szeretjük. Fűződnek

történetek a nagyszülőkhöz, anyukákhoz ,melyek teljessé teszi a készülődést.

az ünneplést. Ha érezzük az illatokat, az már pozitív jel,nincs velünk a vírus.

Kinél, mi a menü, ahogyan évek, évtizedek óta szoktuk, ahány ház ,annyi szokás.

Nálunk sincs másképp,de idén változik a helyzet,melyet remélünk csak erre az

évre kell alkalmaznunk és nem kell szokássá válnia.

Bizakodunk ! Amióta unokáink vannak és ennek már 16 éve, a gyerekek, a

„kicsik”, illetve most már ,nagyok , a 180 cm –esek ,ők az elsők.

Mi megyünk, persze , ők vannak többen , így egyszerűbb. Visszük a pakkokat,

felmálházva ,de persze megesik ,hogy valakinek az ajándéka otthon marad és

kezdődhet a bosszankodás. Mit lehet tenni , lista készítés –a multis gyakorlat

szerint, működik. Pipa,azaz minden készen áll és már indulhatunk is.

8-ra itthon kell lenni, mi marad , az ebéd, vagy délutáni beiglizés ,itallal

vagy anélkül , mert ugye haza kell jutni.

Kis éneklés, egymás köszöntése , persze maszkban , másfél méteres távolságból

és a korábban említett ölelés kicsit felemásra sikerül.

Ölelném ,de nem merem ,mert mi van ha, és ez a félsz,aggódás átjárja az idei

ünnepet. Mit tehetünk? Várunk ,arra ,hogy a 2021-es karácsony már a

megszokott mederben teljen és legalább e tekintetben visszatérjünk a

hagyományokhoz.

Örüljünk , annak , ami van , bizakodva ,hogy egészségesek vagyunk és

maradunk vakcina nélkül is.

Az ünnep hamar elmúlik , pár nap és vége, újra kezdődnek a hétköznapok,a

home office , a vásárlási időterv,mely napjaink része.

Házi feladat , kellemes kötelesség ,azokra is gondolni, akik egyedül élnek és így

töltik a karácsonyt,gondoljunk rájuk , még nagyobb odafigyeléssel, mind eddig

bármikor.

Az otthon maradás nekünk, akik többen élünk együtt könnyebb, van kihez

szólni, szidni vagy éppen egyetérteni a dolgok állásával.

Most segít egy telefon, egy kedves hívás, mely érezteti a törődést , az egymásra

figyelést . Számomra ez nem feladat ,része mindennapi életemnek és ajánlom

mindenkinek, a legnagyobb ajándék ,ha éreztetjük a másikkal ,hogy fontos

számunkra, öleléssel tetézve teljesebb, majd jövőre ez is valósággá válik.

Viseljük sorsunkat ,nem tehetünk mást , kár ágálni ellene , nem segít.

Örüljünk az ünnepnek , ünnepeljünk, vigyázzunk magunkra és egymásra.

Ha ezt tesszük , a dal szövege, miszerint Kis Karácsony – Nagy Karácsony ,a

jelenlegi helyzetben még akár jól is sikerülhet, jól érezzük magunkat , most

2020 karácsonyán és szilveszterén is.